Publication: Magyar Közlöny
Issue: MK-1999-125 (Year: 1999, Number: 125)
Era: 1990-2004
Section: 2. számú melléklet a 80/1999. (XII. 28.) GM—EüM—FVM együttes rendelethez
Paragraph Index: 1485

4. Az élelmezési létesítményt vezető vendéglátó, közétkeztető emelt szintű tanfolyami anyag oktatásában, az alkalmazott dolgozót a munkakörével kapcsolatos szakosított képzésben kell részesíteni. Az emelt szintű tanfolyam oktatási anyagának az alábbi fejezetekre kell kiterjednie: 4.1. Közegészségügyi, élelmiszer-higiéniai ismeretek — Az Étv., valamint e rendeletnek és mellékleteinek előírásai; — Az étkeztetéssel kapcsolatos közegészségügyi , élelmiszer-higiéniai szabályokról szóló rendeletek előírásai; — Kereskedelmi és vendéglátó tevékenység folytatására szolgáló üzlet létesítésére vonatkozó jogszabályi előírások; — Az élelmiszerek előállításának és forgalmazásának élelmiszer-higiéniai feltételeiről szóló külön jogszabályi előírások; — Táplálkozás-élettani, élelmiszer-mikrobiológiai, élelmiszer-toxikológiai és járványügyi alapismeretek; — Település- és környezet-egészségügyi ismeretek; ivóvízhigiéne; szennyvíz-, szemét- és hulladékkezelés; — Rovar és rágcsáló elleni védekezés; — Személyi higiéne. 4.2. Minőségügyi ismeretek — Az Étv. előírásai; — E rendeletnek és mellékleteinek előírásai. 4.3. Környezetvédelmi ismeretek — Az Étv. és e rendelet környezetvédelmi előírásai; — A környezet védelmének általános szabályairól szóló törvény, különös tekintettel a hulladékgazdálkodásra; — Az élelmiszerek csomagolóanyagával kapcsolatos jogszabályi kötelezettségek.

Source: https://magyarkozlony.hu/hivatalos-lapok/97c51dfe4dfd783a3ea395dc9e9e562e6961aaca/dokumentumok/8bc89bf463dc346a07d25cd031b04dc289b2e030/letoltes